Document ID: 31979L0138

Komisijas Direktīva
(1978. gada 14. decembris),
ar ko groza Direktīvu 77/535/EEK par dalībvalstu tiesību aktu tuvināšanu attiecībā uz mēslošanas līdzekļu paraugu ņemšanas un analīzes metodēm
(79/138/EEK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1975. gada 18. decembra Direktīvu 76/116/EEK par dalībvalstu tiesību aktu tuvināšanu attiecībā uz mēslošanas līdzekļiem [1] un jo īpaši tās 9. panta 2. punktu,
tā kā Komisijas Direktīva 77/535/EEK [2] paredz EEK mēslošanas līdzekļu oficiālu kontroli, lai pārbaudītu atbilstību Kopienas noteiktajām prasībām attiecībā uz mēslošanas līdzekļu kvalitāti un sastāvu, tā kā minētā direktīva ir jāgroza, pievienojot trīs jaunas analīzes metodes;
tā kā šajā direktīvā noteiktie pasākumi saskan ar Komitejas atzinumu par direktīvu piemērošanu tehniskajam progresam, lai noņemtu tehniskās barjeras mēslošanas līdzekļu tirdzniecībā,
IR PIEŅĒMUSI ŠO DIREKTĪVU.
1. pants
Direktīvas 77/535/EEK II pielikumu labo pēc 5.1. metodes, ievietojot 5.2., 5.3. un 5.4. metodi kā pielikumus šai direktīvai.
2. pants
1. Dalībvalstīs vēlākais līdz 1979. gada 1. aprīlim stājas spēkā normatīvi un administratīvi akti, kas vajadzīgi, lai izpildītu šo direktīvu. Dalībvalstis par to tūlīt informē Komisiju.
2. Līdzko šī direktīva ir stājusies spēkā, dalībvalstis nodrošina, ka pietiekami drīz, lai Komisija varētu iesniegt savas piebildes, to informē par visiem normatīvu un administratīvu aktu projektiem, ko tās gatavojas pieņemt šīs direktīvas regulētajā jomā.
3. pants
Šī direktīva ir adresēta dalībvalstīm.
Briselē, 1978. gada 14. decembrī

Labels: 19
15
16
6